Diornerio pocūgė

Diornerio pocūgė (Doerner Fir), anksčiau, pagal Brumito upelio pavadinimą vadinta Brumito pocūge (Brummit Fir) – 2020 m. duomenimis, aukščiausia pakrantinė pocūgė (Pseudotsuga menziesii var. menziesii) ir ketvirta pagal aukštį dabar auganti medžių rūšis. Jos aukštis 99,76 m, nors praeityje ji buvo daugiau kaip 100 m aukščio. Medis auga išlikusioje senų medžių grupėje, Oregono valstijos pietvakariuose esančioje, Kūso apygardos rytinėje dalyje (JAV).

1989 m. Diornerio pocūgę pastebėjo Hank'as Williams'as, o išmatuota buvo dar po dvejų metų. 1,37 m aukštyje ji yra 350 cm skersmens. Manoma, kad Diornerio pocūgei apie 450–500 metų. 

Dionerio pocūgės viršutinė dalis apie 12 m džiūstanti, o pačios viršūnės 3 m visai nudžiuvę ir lūžinėjantys. Kuomet dar 1,5 m viršūnės nulūš, aukščiausias taps kitas šiuo metu augantis pakrantinės pocūgės 98,38 m (322,8 pėdų) aukščio bevardis medis su sveika viršūne, kuris buvo išmatuotas 2011 m. birželio 2 d.

Dauguma Oregono valstijos aukštų, didelių ir senų medžių buvo iškirsti pačiame medkirtystės vajuje, XIX a. antroje pusėje ir XX a. pradžioje.

Taip pat skaitykite 
 Aukščiausių pasaulio medžių rūšių augančių dabar, sąrašas
 Šiaurės Amerikos žemyno aukščiausiai augančių medžių rūšių sąrašas

Šaltiniai

Nuorodos 
 blm.gov / The Doerner Fir Trail
 youtube.com / The Doerner Fir – World’s Tallest Douglas Fir!
 youtube.com / Doerner Fir, Coos County
 monumentaltrees.com / Coast Douglas-firs at Brummit Creek in Brummit Creek, Oregon, United States
 go-oregon.com / Doerner Fir

Pušiniai